cyanic-selkie/wikianc huggingface dataset:
Minnesotan historia
Sodanjälkeinen politiikka
Vuonna 1970 DFL-puolueen Wendell Anderson valittiin Minnesotan kuvernööriksi. Hän työskenteli kaksi vuotta Minnesotan hajanaisen lainsäädäntöelimen kanssa toteuttaakseen verotusta ja koulujen rahoitusta koskevan uudistuspaketin, jossa peruskoulutuksen rahoituksen lähde siirrettiin paikallisista omaisuusveroista osavaltiollisiin myyntiveroihin, ja alkoholille ja tupakalle määrättiin valmistevero. Tästä Minnesotan ihmeeksi kutsutusta saavutuksesta tuli valtavan suosittu. Muutaman seuraavan vuoden aikana lainsäädäntöelin toteutti muita ns. uuden liberalisminsa näkökohtia, esim. ratifioi tasa-arvoa koskevan perustuslakilisäyksen (Equal Rights Amendment), sääti vahvoja ympäristönsuojelulakeja, korotti työntekijöiden tapaturma- ja työttömyysvakuutusmaksuja, ja poisti tuloverot köyhiltä työssäkäyviltä. Time-lehti kertoi Wendell Andersonista ja osavaltiosta artikkelissaan ”Minnesota, toimiva osavaltio”. Vuonna 1976 Mondalen luovuttua senaattipaikastaan ja ryhdyttyä Jimmy Carterin varapresidenttiehdokkaaksi, Anderson luovutti kuvernöörin virkansa varakuvernööri Rudy Perpichille (DFL-puolueesta), joka nimitti Andersonin välittömästi Mondalen paikalle senaattiin. Vuoden 1978 ”Minnesotan verilöylyksi” kutsutuissa vaaleissa Perpich ja Anderson äänestettiin pois virasta. Perpich valittiin kuvernööriksi uudelleen vuonna 1983 ja toimi virassa vuoteen 1991 asti.
Vuonna 1998 kuvernööriksi valitulla Jesse Venturalla oli värikäs menneisyys Navy SEAL -erikoisjoukoissa, showpainijana, näyttelijänä, Brooklyn Parkin pormestarina ja radio- ja TV-toimittajana. Hän lähti virasta yhden kauden jälkeen. Hänen valintansa toi kansainvälistä huomiota Independence Party -puolueelle.
Anni Turunen
Anni Turunen (s. 1983) on suomalainen näyttelijä ja laulaja. Hänet tunnetaan parhaiten televisiosarjasta Kotikatu, jossa hän näytteli Danny Pennasta vuosina 2002–2010. Hän juonsi Missä vika? -visailuohjelmaa vuonna 2004. Lisäksi hän on näytellyt minisarjassa Juulian totuudet sekä lyhytelokuvassa Suurin ja kaunein.
Vuosina 2010–2015 hän toimi MTV3:n kanavaäänenä. Hän on myös laulanut taiteilijanimellä Aava Ruusuvirta sekä maalannut tauluja. Nykyään (2021) Turunen tekee radioon mainosspiikkejä, käsikirjoittaa ja näyttelee. Aava Ruusuvirralta ilmestyi maaliskuussa 2023 single "Lasken susta irti nyt".
Gerda Weissensteiner
Gerda Weissensteiner (s. 3. tammikuuta 1969 Bolzano) on italialainen entinen rattikelkkailija, ohjaskelkkailija ja olympiavoittaja. Weissensteiner osallistui urallaan kuusiin olympialaisiin. Ensimmäisen kerran hän osallistui olympialaisiin Calgaryn olympialaisissa 1988 lajinaan ohjaskelkkailu. Albertvillen olympialaisissa 1992 hän sijoittui ohjaskelkkailussa neljänneksi. Kaksi vuotta myöhemmin Lillehammerin olympialaisissa hän voitti olympiakultaa. Hän osallistui vielä neljä vuotta myöhemmin Naganossa ohjaskelkkailuun. Salt Lake Cityn olympialaisiin 2002 Weissensteiner osallistui rattikelkkailuun. Hän voitti olympiapronssia rattikelkkailun kaksikkokilpailussa Torinon olympialaisissa 2006.
Weissensteiner on voittanut ohjaskelkkailun World Cupin 1993 ja 1998 sekä hopeaa 1989, 1990, 1991 ja 1996. Hän saavutti myös ohjaskelkkailun yksilökilpailun Euroopan-mestaruuden 1994 ja EM-hopeaa 1990. Weissensteiner voitti maailmanmestaruuden joukkuekilpailussa 1989 ja yksikökilpailussa 1993. Yksilökilpailuista hänellä on myös yksi MM-hopea ja kaksi MM-pronssia.
HMS Antelope
HMS Antelope on ollut kahdentoista Britannian Kuninkaallisen laivaston aluksen nimenä.
Kaarle Knuutinpoika Bonde lähdössä Viipurin linnasta Tukholmaan kuninkaanvaaliin 1448
Kaarle Knuutinpoika Bonde lähdössä Viipurin linnasta Tukholmaan kuninkaanvaaliin 1448 on Suomessa asuneen ruotsalaissyntyisen taidemaalarin Severin Falkmanin vuonna 1886 valmistunut historiamaalaus. Se on Falkmanin tunnetuin työ.
Falkman työskenteli maalauksen parissa useita vuosia ja teki huolellisen taustatutkimuksen. Ensimmäiset luonnokset aiheesta ovat jo 1870-luvun lopulta, mutta maalaus valmistui vasta vuonna 1886. Helsingissä asunut Falkman oli 1880-luvulla innostunut karelianismista ja perehtynyt sen jälkeen Itä-Suomeen.
Maalaus ostettiin jo valmistumisvuonnaan Ateneumin taidemuseon kokoelmiin. Se on nykyään sijoitettu Presidentinlinnan keltaiseen saliin.
Kehotesuunnittelu
Kehotesuunnittelu tai syötesuunnittelu tarkoittaa sellaisten kehotteiden, kysymysten tai komentojen suunnittelua, joiden avulla ohjataan tai koulutetaan tekoälyä tai keskustelubottia. Esimerkiksi kun kommunikoidaan tekoälymallin, kuten GPT:n kanssa, oikein muotoillut ja suunnitellut kehotteet voivat auttaa saamaan parempia ja tarkempia vastauksia. Hyvin suunniteltu kehote on esimerkiksi selkeä, konkreettinen ja ohjaava.
Kehote:
"Kerro, kuinka polkupyörä toimii yksinkertaisesti selitettynä."
on hyvin suunniteltu, koska kysymys on yksiselitteinen ja selkeä. Tekoälyn ei tarvitse arvailla, mitä käyttäjä haluaa tietää. Kysymys koskee tiettyä, konkreettista asiaa – polkupyörän toimintaa. Kehote ohjaa tekoälyä antamaan vastauksen "yksinkertaisesti selitettynä". Tämä kertoo tekoälylle, että vastauksen tulee olla helppotajuinen eikä sisältää liian monimutkaista sanastoa tai liian teknistä tietoa.
Kuujjuaq
58.1°N, -68.38333°W
Kehotesuunnittelu
Vastauksena kehotteeseen tekoäly voisi tuottaa esimerkiksi seuraavanlaisen tekstin: "Polkupyörä toimii ihmisen voiman ja yksinkertaisten fyysisten periaatteiden avulla. Kun poljet polkimia, ne liikuttavat ketjua, joka pyörittää takapyörää.
Kuujjuaq
220px|thumb|Kuujjuaq Kuujjuaq (, suom. "suuri joki") on Nunavikin alueen suurin inuitien asuttama kylä pohjoisessa Québecissä, Kanadassa. Kylä on Nunavikin alueen hallintokeskus, ja sen asukasluku on noin 2 000. Kylä sijaitsee Koksoakjoen länsirannalla.
Kehotesuunnittelu
''Etupyörän ohjaaminen ohjaustangosta mahdollistaa kääntymisen. Jarrut toimivat puristamalla kumeja pyöriä vasten, jolloin pyörien pyörimisnopeus hidastuu ja pyörä pysähtyy."''
Kuujjuaq
Kylän entinen nimi on Fort Chimo. Chimo on väärinkirjoitettu muoto sanasta saimuuq, joka tarkoittaa kätellään. Turkiskauppiaat toivotettiin usein tervetulleiksi sanomalla saimuuq, ja lopulta sana siirtyi osaksi kauppa-aseman paikannimeä.
Kehotesuunnittelu
Kehotesuunnittelu on erityisen tärkeää, kun tekoälymallin tehtäväksi annetaan ratkaista abstrakteja tai monimutkaisia kysymyksiä. Kehotteiden suunnittelulla on suuri vaikutus siihen, kuinka hyvin malli ymmärtää kysymyksen ja minkälaisen vastauksen se tuottaa. Kielimalleihin perustuvien tekoälysovellusten (esim GPT) yhteydessä kehotesuunnittelu on tyypillisesti vuorovaikutteista, jossa kehotteita suunnitellaan ja luodaan lisää tekoälyn antamien vastauksen pohjalta.
Kuujjuaq
Maantiede
Kuujjuaq sijaitsee joen varrella noin 50 kilometriä ylävirtaan Ungavanlahdelta. Tänne ylettyvät vuoroveden vaihtelut rytmittävät asukkaiden päivittäistä elämää.
Puurajan läheisyydestä huolimatta boreaalisen vyöhykkeen, taigan, kasvillisuus hallitsee kylän ympäristöä. Kuujjuaq on myös karibujen vaellusreitillä, ja kaupungin alueella eläimiä liikkuu runsaasti elo–syyskuussa.
Historia
Ensimmäiset seudulle asettuneet eurooppalaiset olivat herrnhutilaisia, ja he saapuivat alueelle 25. elokuuta 1811 vaikean merimatkan päätteeksi. Siirtolaisryhmän johdossa olivat Benjamin Kohlmeisten ja George Kmoch, ja he löysivät inuitien leiripaikan muutaman kilometrin päässä nykyisen kylän paikalta alavirtaan. Herrnhutilaisryhmän tavoite oli käännyttää alkuperäiset asukkaat kristinuskoon. Kohlmeisterin päiväkirjojen mukaan inuitit olivat kiinnostuneita saamaan lähestysaseman kyläänsä.
Noin vuonna 1830 Hudson's Bay Company aloitti turkiskaupan Nunavikin alueella. Yhtiö perusti ensimmäisen kauppa-asemansa Koksoakjoen itärannalle noin viiden kilometrin päähän alavirtaan nykyisen Kuujjuaqin keskustasta. Kauppa-asema suljettiin 1842  mutta avattiin uudelleen  1866, ja sen asiakkaina olivat inuitien lisäksi innut.
Vuonna 1942 Yhdysvaltain ilmavoimat perusti Crystal 1 -nimisen lentotukikohdan joen länsirannalle samalle paikalle, jossa nykyinen kylän keskus sijaitsee. Armeijan läsnäolo vuosina 1941 – 1942 nopeutti asutuskeskuksen kehitystä. Toisen maailmansodan jälkeen Yhdysvallat luovutti lentotukikohdan Kanadan hallitukselle. Vuonna 1948 paikkakunnalle perustettiin katolinen lähetysasema, terveyskeskus, koulu sekä sääasema. Hudson's Bay Company siirsi toimintaansa lähemmäs kaupunkia 1958 siirtyivät myös loput Fort Chimon asukkaista nykyiseen Kuujjuaqiin.
Liikenne ja talous
Kuujjuaqin lentoasema on kahdella kiitotiellään alueen ilmaliikenteen keskus. Kaupunkiin ei johda tietä, mutta Route Transtaïgan jatkamista Scheffervillen kautta Kuujjuaqiin saakka on suunniteltu.
Paikkakunnalla on useita hotelleja, ravintoloita, kauppoja ja käsityömyymälöitä sekä pankki.
Alankomaiden naisten käsipallomaajoukkue
Alankomaiden naisten käsipallomaajoukkue edustaa Alankomaita naisten kansainvälisissä käsipallo-otteluissa. Se on voittanut maailmanmestaruuden vuonna 2019 sekä saavuttanut MM-hopeaa vuonna 2015 ja MM-pronssia vuonna 2017. EM-kilpailuissa joukkue on saavuttanut hopeaa vuonna 2016 ja pronssia vuonna 2018.
Marjatta-koulu
Marjatta-koulu on hoitopedagoginen erityiskoulu pidennetyn oppivelvollisuuden oppilaille. Koulu sijaitsee Helsingin Haagassa osoitteessa Poutuntie 12. Koulu on Rudolf Steiner-koulun kannatusyhdistys ry:n ylläpitämä yksityinen erityiskoulu, joka saa valtionapua. Koulunkäynti kuljetuksineen on ilmaista. Koulussa on esikouluryhmä, perusopetusta 1-9 luokkaa ja lisäopetusluokka (10 – luokka).
Koulu on perustettu vuonna 1972.
KDM Søløven (P563)
KDM Søløven (runkonumero P563) on Tanskan laivaston Flyvefisken-luokan vartiolaiva.
Valmistus
Alus tilattiin Aalborgin telakalta. Alus laskettiin vesille 1995 ja valmistui 28. toukokuuta 1996.
Palvelus
Alus siirrettiin 2012 sukeltajien emälaivaksi.
Ernest Angley
Ernest Angley (1921 Gastonia, Pohjois-Carolina – 2021 ) oli yhdysvaltalainen kristillinen evankelista ja kirjailija.
Angley syntyi Pohjois-Carolinassa, mutta hän muutti vuonna 1954 Ohion Akroniin. Hän aloitti Akronissa telttakokouksilla, mutta hänen toimintansa laajeni varsin nopeasti. Neljässä vuodessa Angleyllä oli jo yli 3 000 seuraajaa. Hän osti vuonna 1985 cuyahogafallsilaisen televisioaseman WBNX:n ja vuonna 1994 Cathedral of Tomorrow -kirkon toiselta televisioevankelistalta Rex Humbardilta.
Angleyn megakirkko kukoisti useita vuosia, vaikka hänen paranamisväitteensä herättivätkin paikoin närkästystä. Münchenissä hänet pidätettiin 1984, jolloin häntä syytettiin petoksesta ja lääketieteen harjoittamisesta ilman lisenssiä. Guyanassa hän joutui virkavallan kritisoimaksi, kun hän väitti pystyvänsä parantamaan AIDSin. Angleyn liiketoimet menestyivät kuitenkin niin hyvin, että hän hankki Boeing 747SP -koneen kuljettamaan lähetystyöntekijöitä ja humanitaarista apua ympäri maailmaa. Hän myös juonsi WBNX-kanavalla The 90 & 9 Club -ohjelmaa ja aoitti vuonna 2011 raamatuntutkimukseen keskittyneen verkko-opiston. Angleyltä on suomennettu romaani Jäljelle jääneet (Raptured: A Novel on the Second Coming of the Lord, 1974).
Angleyn kirkon osallistumismäärä oli 2010-luvulla laskussa, mikä johtui ainakin osittain monista ilmitulleista skandaaleista. 21 entistä jäsentä syytti vuonna 2014 kirkkoa vaaralliseksi kultiksi, missä naisia rohkaistiin aborttiin ja lapsettomia miehiä tekemään vasektomian. Heidän mukaansa Angley oli itse homoseksuaali, joka tarkisti henkilökohtaisesti jokaisen leikatun sukupuolielimet. Kirkko sen sijaan omassa sanomassansa julisti homoseksuaalisuuden oleva synti. Angley kiisti kaikki syytökset, mutta vuonna 2018 kirkon entinen pastori Brock Miller nosti syytteen neljä vuotta kestäneestä seksuaalisesta hyväksikäytöstä. Angley nosti vastasyytteen kunnianloukkauksesta, ja helmikuussa 2020 juttu sovittiin oikeussalien ulkopuolella.
Montenegron naisten käsipallomaajoukkue
Montenegron naisten käsipallomaajoukkue edustaa Montenegroa naisten kansainvälisissä käsipallo-otteluissa. Se on saavuttanut olympiahopeaa ja voittanut Euroopan-mestaruuden vuonna 2012.
Kivis
Kivis on Vantaan Kivistöön rakenteilla oleva kauppakeskus. Sen arvioidaan avautuvan 5. lokakuuta 2023. Alun perin kauppakeskuksen piti avautua joulukuussa 2022, mutta suunnitteluprosessin aikana ilmenneiden puutteiden vuoksi valmistuminen myöhästyi. Kauppakeskuksen päävuokralaisia tulevat olemaan Lidl ja S-market. Muita vuokralaisia tulevat olemaan muun muassa Alko, Espresso House, Fitness24Seven ja Pizza Hut.
Lehto Group myi kauppakeskuksen eQ Liikekiinteistöille lokakuussa 2021.
Nelli ja Noora
Nelli ja Noora (engl. Nelly and Nora) on vuonna 2015 animaationa tehty lasten televisiosarja. Hyväntuulinen sarja kahdesta sisaruksesta, Nellistä ja Noorasta, jotka viettävät lomansa ja viikonloppuja isänsä ja äitinsä kanssa karavaanikylässä meren rannalla. Nelli ja Noora -animaatiosarja soveltuu kolmesta vuodesta ylöspäin.
Äänirooleissa
Suomalaiset äänet
Lotte Ulbricht
thumb|Lotte Ulbricht thumb|Lotte ja Walter Ulbricht [[Leipzigin messuilla vuonna 1964.]] Lotte Ulbricht (19. huhtikuuta 1903 Berliini, Preussi, Saksa – 27. maaliskuuta 2002 Berliini, Saksa ) syntyjään Charlotte Kühn oli saksalainen kommunistipoliitikko. Hän oli Saksan demokraattista tasavaltaa hallinneen Saksan sosialistisen yhtenäisyyspuolueen (SED) virkailija ja DDR:n johtajan Walter Ulbrichtin puoliso.
Elämänvaiheita
Charlotte Kühnin vanhemmat olivat köyhiä työläisiä, isä sekatyömies ja äiti kotiapulainen. Hänellä oli vanhempi veli Bruno, jonka Gestapo murhasi Amsterdamissa vuonna 1943. Koulun käytyään Kühn teki toimistotöitä, kuten pikakirjoitusta. Saksan kommunistiseen puolueeseen hän liittyi täytettyään 18 vuotta.
Kühn nousi nopeasti puolueen organisaatiossa. Hän pääsi puolueen keskuskomiteaan ja puolueen valtiopäiväryhmään sekä toimi kansainvälisessä kommunistinuorten liikkeessä. Tuolloisen aviomiehensä Erich Wendtin kanssa hän muutti Neuvostoliittoon Moskovaan 1931. Aviopari työskenteli Kominternissä.
Vuonna 1936 Kühnin aviomies pidätettiin osana Stalinin vainoja, ja Kühn otti avioeron. Myös Kühnia itseään kuulusteltiin. Hän jatkoi työskentelyään Neuvostoliitossa aina vuoteen 1945, jolloin hän palasi Saksaan. Vuonna 1947 hän sai työpaikan tulevan aviomiehensä Walter Ulbrichtin sihteerinä. Ulbricht oli hänen vanha tuttunsa jo Moskovan vuosilta.
Kühnin ja Ulbrichtin työtoveruus muuttui seurustelusuhteeksi, ja avioliiton he solmivat toukokuussa 1953. Kuukautta myöhemmin neuvostopanssarit kukistivat työolojensa huonontamista vastaan kapinoineet työläiset. Useita kymmeniä työläisiä kuoli ja tuhansia vangittiin.
Avioiduttuaan Lotte Ulbricht lopetti työnsä sihteerinä ja ryhtyi opiskelemaan sosiaalitieteitä. Vuodet 1959–1973 hän työskenteli Marxismi-leninismin instituutissa. Pariskunta adoptoi neuvostoliittolaisen tytön, Beaten. Näkyvää roolia hallinnossa Lotte Ulbrichtilla ei ollut, hän editoi miehensä puheita ja kertoi mielipiteitään naisia koskevissa yhteiskunnallisissa asioissa.
Walter Ulbricht erosi kaikista viroistaan vuonna 1971. Eron taustavaikuttajana oli Erich Honecker. Lotte Ulbricht jatkoi työelämässä vuoteen 1973. Hänet palkittiin usein Saksan demokraattisen tasavallan kunnianosoituksilla. Hän sai kunnianosoituksia vuosina 1959, 1963, 1969, 1983 ja 1988. Hän vietti eläkevuosiaan Itä-Saksan kodissaan Pankowissa Itä-Saksan kommunistieliitin hienostoasuinalueella Majakowskiringillä. Vuonna 1990 Saksojen yhdistyessä hän antoi yhden vähälukuisista haastatteluistaan, jossa totesi Erich Honeckerin pilanneen miehensä elämäntyön (saks. "Honecker hat das Erbe meines Mannes verspielt" ). Kommunistipuolueen seuraajapuolueen jäsenenä hän pysyi elämänsä loppuun asti.
Andrea Dworkin
Andrea Dworkin (26. syyskuuta 1946 – 9. huhtikuuta 2005) oli yhdysvaltalainen feministinen kirjailija ja pornografian vastustaja. Hän osallistui äänekkäästi 1980-luvun keskusteluun pornosta ja sensuurista Yhdysvalloissa.
Dworkin suoritti kanditutkinnon kirjallisuudessa Bennington Collegessa vuonna 1968. Hän muutti Eurooppaan ja eli kolme vuotta väkivaltaisessa avioliitossa hollantilaisen miehen kanssa. 1970-luvun alussa hän oli ensimmäisiä, jotka puhuivat julkisesti omasta kokemuksestaan väkivallan ja seksuaalisen väärinkäytön uhreina.
Vuonna 1983 Dworkin julkaisi yhdessä feministijuristi Catherine MacKinnonin kanssa Dworkinin ja MacKinnonin pornografian vastaisen ihmisoikeusasetuksen. Se olisi antanut pornosta suoraan kärsineille oikeuden hakea rikosoikeudesta korvauksia. Linda Lovelacen inspiroima asetus sai aluksi paljon kannatusta, mutta ei lopulta johtanut mihinkään konkreettiseen.
Rasmus Nalle
Rasmus Nalle (tansk. Rasmus Klump) on tanskalaisten Carla ja Vilhelm Hansenin vuonna 1951 luoma sarjakuva. Sarja on käännetty useille kielille ja monissa se on nimetty uudelleen Petziksi. Lapsille tarkoitetun sarjakuvan päähenkilöitä ovat Rasmus Nallen lisäksi hänen ystävänsä Pingo (pingviini), Pelle (pelikaani), piippua polttava Kalle (Skæg, mursu) ja Kille ja Kaija (Pilskaden, kilpikonna ja papukaija). Monessa sarjassa Kille ja Kaija esittävät omaa näytelmäänsä samaan tapaan kuin Pelle Pelottoman Pikku apulainen.
Sarjakuva ilmestyi aluksi sanomalehdissä. Ensimmäinen albumi vuonna 1952 oli nimeltään "Rasmus Nalle rakentaa laivan". Laivan nimeksi tulee Mary ja Rasmus Nalle ystävineen purjehtii sillä moniin seikkailuihin. Mieluisin paikka heille on kuitenkin koti, jossa he saavat paljon äidin paistamia pannukakkuja.
Rasmus Nalle -sarjakuvakirjat ilmestyivät suomeksi Marjatta Kurenniemen kääntäminä ja Weilin+Göösin kustantamina.
Zeid ibn Husain
Prinssi Zeid ibn Husain (28. helmikuuta 1898 – 18. lokakuuta 1970) oli Irakin kuninkaan Feisal II:n seuraaja, jota ei koskaan kruunattu, koska Feisal II syrjäytettiin vuonna 1958 verisessä vallankaappauksessa, jonka jälkeen maasta tuli tasavalta. Zeidin perhe asui vallankaappauksen aikana Lontoossa, jossa Zeid toimi Irakin suurlähettiläänä.
Marraskuussa vuonna 1933 hän avioitui Fahrelnissa Zeidin kanssa Ateenassa. Heillä oli yksi poika, Raad ibn Zeid. Zeid toimi Irakin suurlähettiläänä Berliinissä ja Ankarassa 1930-luvulla ja Lontoossa 1950-luvulla.
Zeid kuoli 18. lokakuuta vuonna 1970 Pariisissa. Hänet on haudattu kuninkaalliseen mausoleumiin Raghdanin palatsissa Ammanissa Jordaniassa.
Guaranit
thumb|Guarani-perhe.
Guaranit oli yksi merkittävimmistä Etelä-Amerikan alkuperäiskansoista, joka asui aikoinaan alueella joka kattoi Uruguayn, nykyisen Paraguayn ja kaksi lääniä Argentiinasta (Corrientes ja Entre Rios). Nimi "guarani" tarkoittaa taistelijaa. Guaranit toimivat yhteistyössä jesuiitta-lähetyssaarnaajien kanssa ja puolustivat urheasti Paraguayn valtiota, kun Brasilia, Argentiina ja Uruguay hyökkäsivät yhdessä naapurinsa kimppuun.
Ennen eurooppalaisten tuloa guaranit asuivat paalutettujen kylien yhteistaloissa, 10–15 perhettä samassa talossa. Keskushallintoa ei ollut: kylien yhteistoiminta oli satunnaista ja vapaaehtoista. Eurooppalaisten tullessa guaraneja oli noin 400 000. He harjoittivat maanviljelyä eli kasvattivat maniokkia ja maissia, metsästivät puhallusputkilla ja jousilla ja keräsivät villihunajaa. Puunkaiverrus ja ruukunteko olivat hienoja taidemuotoja.
Guaranin kieli on hyvin säilynyt. Sillä on kirjoitettu uskonnollista kirjallisuutta jo 1600-luvulla.
Guaranit nykyään
Guarani-heimoon kuuluvia ihmisiä on Survival Internationalin arvion mukaan noin 80 000. Suurin osa guaraneista asuu Paraguayn, Brasilian, Bolivian ja Argentiinan alueella; eniten Brasiliassa, missä heitä on noin 51 000. Brasiliassa guaranit asuvat seitsemän osavaltion alueella ja heidät on jaettu kolmeen ryhmään: Kaiowát, Ñandevat sekä M'byát. Suurin ryhmä on Kaiowát, joiden nimi tarkoittaa 'metsän ihmisiä'. Guaranit ovat uskonnollisia. Useimmissa yhteisöissä on erillinen rukoushuone ja hengellinen johtaja, jonka auktoriteetti perustuu enemmänkin arvovaltaan ja kunnioitukseen kuin käytännön voimaan ja valtaan. Aikojen alusta lähtien guaranit ovat etsineet esi-isiensä lupaamaa maata ('maa ilman pahuutta'), jossa ihmiset olisivat vapaita kärsimyksestä ja kivusta.
Guaranien, kuten monien muidenkin alkuperäisheimojen, elinolot on uhattuna. Ahdinkoa aiheuttavat lähinnä kiistat maa-alasta kaivostyöntekijöiden ja karjatilallisten kanssa. Monia guaraneja on tapettu ja monet ovat päätyneet itsemurhaan. Itsemurhat ovat guaranien keskuudessa paljon yleisempiä kuin muun väestön keskuudessa. Syynä tähän uskotaan olevan guaranien elämäntapa- ja tehtävä etsiä heille kuuluvaa maata, jota ei yksinkertaisesti enää nykyään ole. Pahin tilanne on brasilialaisen Mato Grosso do Sul -osavaltion alueella, jossa guaranit aikoinaan omistivat 350 000 neliökilometriä maata, kun nykyään siitä ei ole enää juuri mitään jäljellä. Alkuperäisväestön osa on muutenkin heikko Etelä-Amerikassa, ja heimojen puolia pitää vain muutama kansalaisjärjestö, kuten Survival International ja AmazonWatch. Kesäkuussa 2016 pitkäaikainen guarani-aktivisti Leia Aquino kuoli yllättäen aivoverenvuotoon. Tämä koettiin suurena takaiskuna alkuperäisväestön puolesta taistelevien keskuudessa.
Kanoottipurjehdus
Kanoottipurjehduksella tarkoitetaan purjehtimista kanootilla. Kanoottipurjehduksella on pitkät perinteet, jotka ovat perua 1800-luvun puolivälistä saakka. Nykyiset purjekanoottimallit ovat pitkälti samojen alkuperäisten perusratkaisujen kaltaisia, mutta materiaalit ovat kehittyneet nykyaikaisiksi. Uusia purjekanootteja on rakennettu tasaiseen tahtiin, ja kiinnostus on tiedon myötä lisääntynyt. Purjekanootit enimmäkseen ovat ainakin nykyisin avokanootteja, joihin on jälkeenpäin asennettu purjevarustus. Kanootit ovat sen verran kapeita, että suurempaa kuin 1 2m purjetta käytettäessä tarvitaan sivuponttoonit. Kokeneiden purjehtijoiden yleisimmin käyttämät purjeet ovat 4-10 x 2 m kokoisia. Tämän kokoisissa purjeissa on yleensä reivausmahdollisuus, jolla on käyttöä erityisesti retkipurjehtijoille. Pienemmillä purjeilla pääsee kulkemaan hitaammin, mutta toisaalta ne soveltuvat paremmin aloittelijoille.
Purjekanooteissa käytetään sivukanootteja. Jos kanootissa on vain yksi köli, se on pidempi kuin käytettäessä kahta köliä. Kahta köliä käytettäessä saatetaan tuulen puolella oleva köli nostaa ylös purjehduksen helpottamiseksi.
Turvallisuussyistä puhjehdittaessa käytetään kelluntapukua ja avokanooteissa purjehdittaessa otetaan mukaan lisäkellukkeet. Mukana täytyy olla myös tyhjennysastia ja mela.
Miikka Kemppi
Miikka "suNny" Kemppi (s. 24. elokuuta 1994 ) on suomalainen elektronisen urheilun ammattilainen. Hän oli vuonna 2018 HLTV:n arvion mukaan yksi maailman 20 parhaasta Counter-Strike: Global Offensive -pelaajasta. Kemppi on edustanut sveitsiläistä esports-organisaatiota TITANS (tunnettiin aiemmin nimellä GORILLAZ ) huhtikuusta 2021 eteenpäin. TITANS-organisaatio ilmoitti Twitterissä 16.10.2022, että heidän CS:GO-kokoonpanonsa on myynnissä.
Uran alku (2013)
Kempin ammattilaisura alkoi vuonna 2013, kun Kemppi liittyi TooMuchVideoGames-nimiseen joukkueeseen. Joukkue ehti pelata TMVG-nimen alla vajaat kaksi viikkoa, kunnes Suomen suurin elektronisen urheilun organisaatio ENCE eSports osti joukkueen. ENCE:ssä Kemppi kerkesi pelata vajaat 3 viikkoa kunnes hän lähti seurasta.
Kemppi oli ilman joukkuetta vajaan kuukauden verran kunnes liittyi Walla Walla Wasp Wackers -nimiseen joukkueeseen yhdessä Aleksi Jallin kanssa. Vajaat kaksi kuukautta myöhemmin ENCE eSports osti jälleen Kempin edustaman joukkueen itselleen.
Major-karsinnat (2015-2016)
Helmikuussa 2015 Kemppi liittyi suomalaiseen Team Menacen joukkueeseen. Menacen joukkue kuitenkin hajosi kesäkuussa ja Kemppi liittyi ENCORE:n riveihin. Tunnettu saksalainen tietokonevälineiden valmistaja Roccat osti silloisen ENCORE:n itselleen. Syyskuussa Roccatin joukkue hajosi, vaikkei asiasta julkisesti tiedotettukaan. Kempillä oli kuitenkin voimassa oleva sopimus joukkueen kanssa, mutta pelasi siitä huolimatta pelasi Mixcat-nimisessä joukkueessa.
Täysipäiväiseksi ammattilaiseksi eteneminen (2016-2017)
Tammikuussa 2016 ENCE eSports paljasti uuden CS:GO -joukkueensa. Kemppi palasi tuolloin ENCE:n riveihin kuukausipalkkaisena ja oli täten myös ensimmäinen Suomessa pelaava CS:GO ammattilainen. Joukkue sai heti ympärilleen suuren fanijoukon ja joukkue ilmoitti tavoitteekseen olla maailman TOP20-joukkue.
Suurista odotuksista huolimatta ENCE:n saavutukset jäivät vähiin. Lokakuussa 2016 Kemppi saavutti uransa ensimmäisen ison kansainvälisen turnausvoiton kun Kempin edustama ENCE voitti yllättäen Jakartassa pidetyt epäviralliset MM-kisat.
Joulukuussa 2016 Kemppi kävi pelaamassa saksalaisen Penta eSportsin riveissä muutaman pelin. Kempin otteet vakuuttivat, ja tammikuussa Penta ilmoitti Kempin liittyvän saksalaisten riveihin.
Kempin edustama Penta yllätti kaikki, kun joukkue alkoi yhtäkkiä menestymään joukkueen huonosta maineesta huolimatta. Toukokuussa Kempin edustama Penta saavutti ensimmäisen merkittävän turnausvoiton kun se voitti yllättäen Leicesterissä pidetyn ESEA Global Challengen josta voittajajoukkue tienasi 18 000 Yhdysvaltain dollaria (noin 15 200 euroa). Heti seuraavalla viikolla Kempin edustama Penta jatkoi yllätysvoittoja, kun se voitti Minor-turnausten nettikarsinnat. Kesäkuussa Penta voitti Farmskins Championship #1 -tapahtuman, josta joukkue tienasi 15 000 Yhdysvaltain dollaria (noin 12 700 euroa). Muutamaa päivää myöhemmin Kempin joukkue sijoittui toiseksi Bukarestissa pidetyssä Minor-turnauksessa. 2-sija tarkoitti, että Kempin edustama joukkue pääsi PGL Major Krakow 2017 karsintoihin. Karsinoissa Kempin joukkue jatkoi yllätysvoittojaan ja eteni Major-turnaukseen voittamalla 3 ottelua ja häviämällä yhden.
Majoreilla Pentan lento loppui kun joukkue hävisi kolme peliä ja voitti yhden tippuen jatkosta.
Uusi alku Mousesportsilla ja siirto ENCE:en (2017-)
Elokuussa 2017 Pentan paikallisvastustaja, toinen saksalais­seura Mousesports ilmoitti ostaneensa Kempin Pentasta. Kyseessä oli Kempin uran suurin siirto. Joukkue menestyi vuoden 2018 erinomaisesti, sen voittaessa muun muassa ESL New York -turnauksen sekä kaksi StarSeries-kautta ollen korkeimmillaan maailmanlistan kolmas.
Kempillä oli sopimus seurassa vuoden 2019 loppupuolelle saakka, mutta vuoden 2019 vaihteessa Mousesportsin Counter Strike -joukkue hajosi. Kempin sanojen mukaan joukkue jouduttiin rakentamaan uudelleen. Maaliskuussa 2019 uusi joukkue paljastettiin, mutta Kemppi ei kuulunut siihen. Kempin siirtoa sekä ENCE:en että Cloud9:ään huhuttiin, mutta kumpikaan siirto ei varmistunut ja Kemppi jäi täten ilman aktiivista seuraa.
Kempin siirto ENCE:en varmistui lopulta elokuussa 2019. Kemppi korvaa joukkueessa Aleksi "Aleksib" Virolaisen.
Lähtö Encestä ja uusi joukkue (2021–)
Kemppi penkitettiin yhteisymmärryksessä ENCE:n kanssa vuoden 2020 joulukuussa. Huhtikuussa 2021 hänen ilmoitettiin palaavan jälleen pelikentille uudessa kansainvälisessä kokoonpanossa, johon kuuluu myös suomalainen Jere "sergej" Salo.
Hillevi Hedberg-Tiilikainen
Hillevi Anita Irene Hedberg-Tiilikainen (o.s. Hartala, ent. Lalla, ent. Laine) (5. helmikuuta 1944 Helsinki – 2. maaliskuuta 2018 Tuusula ) oli tuusulalainen teollinen muotoilija ja lasitaiteilija. Hän valmistui Ateneumin teollisen muotoilun linjalta (Taideteollinen oppilaitos) 1965 ja suunnitteli suomalaisen designin loistokautena silloisella sukunimellään Lalla 1960- ja 1970-luvuilla lasia ja muita esineitä muun muassa Riihimäen, Humppilan, Kumelan ja Ilmajoen lasitehtaille sekä Aarikalle. Näyttelyjä hänellä oli Suomen lisäksi muun muassa Saksassa ja Ruotsissa. Hän on toiminut myös opettajana ja suunnittelijana, ja 1990-luvulla hän kehitti omaperäisen tiffany-muotokuvatekniikan. Hänen töitään on esillä muun muassa Suomen lasimuseossa Riihimäellä.
Hillevi Hedberg-Tiilikaisen puoliso oli everstiluutnantti ja kirjailija Heikki Tiilikainen.
Ingman Areena
Ingman Areena on Sipoon Söderkullassa sijaitseva salibandyhalli. Halli valmistui vuonna 2000 ja sen omistaa sipoolainen salibandyseura Ådalens Idrottsförening. ÅIF:n Salibandyliigassa pelaava naisten edustusjoukkue pelaa hallissa kotiottelunsa. Pääkentän katsomokapasiteetti on noin 270.
KDM Havkatten (P552)
KDM Havkatten (runkonumero P552) oli Tanskan laivaston Flyvefisken-luokan vartiolaiva.
Valmistus
Alus tilattiin Aalborgin telakalta, missä köli laskettiin elokuussa 1988. Alus laskettiin vesille 13. tammikuuta 1990 ja valmistui 1. marraskuuta 1990.
Palvelus
Alus poistettiin palveluksesta 12. tammikuuta 2012. Se myytiin 23. marraskuuta 2016 Liettualle, joka liitti sen laivastoonsa nimellä LVS Sėlis ja runkonumerolla P 15.
Vastavaikuttajalihakset
Vastavaikuttajalihasparit (koukistajat ja ojentajat, lähentäjät ja loitontajat) saavat lihassolut venymään takaisin oikeaan mittaansa.
Monet lihakset toimivat pareina. Kun lihas supistuu ja vetää kahta luuta toisiaan kohti, vastakkainen lihas rentoutuu. Tällainen pari on esimerkiksi hauislihas ja kolmipäinen olkalihas. Kun hauislihas supistuu ja lyhenee, olkavarsi koukistuu. Samalla kolmipäinen olkalihas, joka on hauislihaksen vastavaikuttaja, rentoutuu ja pitenee.
Vastavaikuttajalihakset synnyttävät liikkeen vain yhteen suuntaan.
Useimmat liikkeet ovat monien lihasten supistumisen tulosta. Esimerkiksi tietokoneella kirjoittamiseen tarvitaan yli 60 käsivarren, ranteen ja käden lihasta. Hymyilykin vaatii parinkymmenen lihaksen supistumisen.
Life Is but a Dream...
Life Is but a Dream... on Avenged Sevenfoldin kahdeksas studioalbumi, joka julkaistiin 2. kesäkuuta 2023 Warner-levymerkin kautta. Albumi on yhtyeen ensimmäinen sitten vuonna 2016 julkaistun The Stagen, merkiten yhtyeen uran tähän asti pisintä julkaisuväliä studioalbumeiden välillä. Sen tuotti jälleen Joe Barresi yhdessä yhtyeen kanssa.
Jalkapallo kesäolympialaisissa 2016
Jalkapallossa kilpailtiin Rio de Janeiron 2016 kesäolympialaisissa 26. kertaa. Kilpailut käytiin 3.–19. elokuuta. Miesten joukkueessa sai olla korkeintaan kolme yli 23-vuotiasta pelaajaa. Miesten turnauksen voitti isäntämaa Brasilia, joka voitti loppuottelussa Saksan rangaistuspotkukilpailun jälkeen. Kolmanneksi sijoittui Nigeria. Naisten turnauksen voitti Saksa, joka voitti loppuottelussa Ruotsin. Olympiapronssia saavutti Kanada. Saksa oli ainoa maa, joka saavutti mitalin kummassakin sarjassa.
Kilpailupaikat
Jalkapallotapahtumat pidettiin viidellä eri kilpailupaikalla. Jokaisella viidellä stadionilla pelattiin myös vuoden 2014 jalkapallon MM-kisojen otteluita.
Ro-ro-alus
thumb|254x254px|Ro-ro-alusta lastataan keulasta. Ro-ro-alus tarkoittaa laivaa, johon kuormaus tapahtuu aluksen sivusta, perästä tai keulasta rullaten, eikä sen lastaamisessa tarvita nosturia. Lyhennys ro-ro tulee englannin kielen sanoista roll on roll off. Nosturilla lastattava alus on vastaavasti lo-lo – eli lift on lift off.
Ro-ro-aluksen turvallisuudesta on esitetty kritiikkiä sillä perusteella, että se voi olla herkempi saamaan vuotoja, jos aluksessa on keulaportti, esimerkkinä M/S Estonian keulavisiiri. Vain pieni osa maailman ro-ro-aluksista on niin sanottuja läpiajettavia (keula- ja peräportti), ja suurin osa onkin varustettu vain peräportilla. Läpiajettavuus on yleinen ominaisuus matkustaja-autolautoissa, mutta suurimmassa osassa lastilautoista on vain peräportti. Alustyyppi on nopea purkaa ja lastata, joten se soveltuu hyvin lyhyehköille matkoille sisämerien liikenteeseen. Koska ro-ro-alusten rahtitilassa on pakostakin paljon käyttämätöntä tilaa, se soveltuu huonosti valtamerirahtialukseksi, suuria uusien autojen kuljetuslaivoja lukuun ottamatta.
Storo-alus
Storo-aluksen nimi tulee englannin kielen sanoista stowable ro-ro. Storo-lasti lastataan kuten ro-ro-lasti, mutta lasti siirretään aluksessa kuljetuskalustosta kannelle ja kiinnitetään kuten irtolasti. Storo-alusten lastaaminen kestää kauemmin kuin ro-ro-aluksen. Aluksen kapasiteetti on storo-aluksissa tehokkaammassa käytössä kuin ro-ro-aluksissa.
Unkarin naisten käsipallomaajoukkue
Unkarin naisten käsipallomaajoukkue edustaa Unkaria naisten kansainvälisissä käsipallo-otteluissa. Se on saavuttanut kolme olympiamitalia sekä voittanut maailmanmestaruuden vuonna 1965 ja Euroopan-mestaruuden vuonna 2000.
Ajax (ohjelmointi)
Ajax (akronyymi sanoista Asynchronous JavaScript And XML) on joukko web-sovelluskehityksen tekniikoita, joiden avulla web-sovelluksista voi tehdä vuorovaikutteisempia. Alkuperäisessä merkityksessään AJAX:lla on alun perin viitattu tekniikkaan, jossa verkkosivulla JavaScriptillä asynkronisesti tehtävistä HTTP-pyynnöistä palautetaan XML-merkkausta, mutta nykyään käytetään laajasti yksinkertaisempaa JSON-merkkausta. Nykyisin Ajax-tekniikoilla viitataan yleisesti samankaltaiseen toimintatapaan: Ajaxissa selainohjelma vaihtaa pieniä määriä dataa palvelimen kanssa taustalla niin, ettei koko verkkosivua tarvitse ladata uudelleen joka kerta käyttäjän tehdessä muutoksen. Tekniikan päämääränä on siis lisätä verkkopalvelun vuorovaikutteisuutta, nopeutta ja käytettävyyttä.
Ajax koostuu seuraavien tekniikoiden yhdistelmästä:
DHTML:n, LAMP:n ja SPA:n tapaan Ajax ei ole itsenäinen teknologia, vaan termi tarkoittaa useiden teknologioiden samanaikaista käyttöä.
Historia
1990-luvun alkupuoliskolla suurin osa internet-sivuista perustui muuttumattomiin HTML-sivuihin. Käyttäjä siirtyi valintansa mukaan sivulta toiselle. Käyttäjän jokainen toiminto latasi siis koko sivun uudelleen ja lähetti kaiken sivulla löytyvän tiedon palvelimelle, vaikka siiryttäessä vain osa tästä tiedosta muuttui. Tämä toimintatapa kuormitti palvelinta, mistä seurasi internet-sivujen tehokkuuden ja käytettävyyden huononemista. Ongelmaan toi helpotusta, kun JavaScript 1.0 -ohjelmointikieli julkaistiin vuonna 1995 ja vuorovaikutteisten verkkosivujen kehittäminen alkoi.
Vuonna 1996 Internet Explorer -selain laukaisi uuden asynkronisen IFrame-objektin, ja kaksi vuotta myöhemmin Microsoft kehitteli konseptin, johon XMLHttpRequest -komentosarjaobjekti perustuu. XMLHttpRequest, joka tunnetaan myös nimellä XMLHTTP, on API, jonka objektin metodit välittävät tietoa verkkoselaimen ja -palvelimen välillä. Windowsin kehittelemän XMLHTTP ActiveX:n toiminnallisuudet toteutettiin myöhemmin myös muissa verkkoselaimissa, kuten Mozilla Firefoxissa, Safarissa, Operassa ja Google Chormessa XMLHttpRequest JavaScript-objektina. Microsoft otti XMLHttpRequest-objektin käyttöön ensimmäisen kerran Internet Explorer 7 -mallissa. ActiveX-versio on edelleen käytössä Internet Explorer -selaimessa, muttei enää Microsoft Edge -selaimessa.
Verkkosivujen taustalla ajettujen HTTP-pyyntöjen ja asynkronisten menetelmien mahdollistamat edut jäivät melko huomaamattomiksi, kunnes Ajaxia alettiin hyödyntämään suurissa verkkosovelluksissa, kuten Googlen Gmail- ja Google Maps -sovelluksissa vuosina 2004 ja 2005. Näissä Googlen toteutuksissa oli mahdollista muun muassa hakea tietoa uusista sähköposteista ja selata karttoja lataamatta koko sivua uudelleen.
Selaimet, jotka tukevat Ajaxia
Ajaxin käyttö vaatii selaimelta tukea XMLHttpRequest DOM-ohjelmointirajapinnalle. Yleisimmissä työpöytäselaimissa on olemassa tälle tuki seuraavasti:
Esimerkit
JavaScript esimerkki Esimerkki yksinkertaisesta AJAX pyynnöstä, joka lähtee GET-kutsulla
Fetch esimerkki Fetch on JavaScript yleisellä käytöllä oleva XMLHttpRequest:n korvaaja. Fetch suoraviivaistaa web-pyyntöjen tekoa.
Leevi Aaltonen
Leevi Pekka Eemeli Aaltonen (s. 24. tammikuuta 2001 Mikkeli) on suomalainen jääkiekkoilija, joka pelaa SM-liigajoukkue KooKoossa. Hän on pelipaikaltaan vasen laitahyökkääjä.
Seuraura
Kaudella 2016–2017 Aaltonen sijoittui tehoilla 21+38=59 koko B-nuorten SM-sarjan pistepörssissä toiseksi edellään vain Tapparan Rasmus Rasinaho. Hän voitti kauden päätteeksi B-nuorten Suomenmestaruuden. Toukokuussa 2017 Aaltonen teki KalPan kanssa kolmivuotisen SM-liigasopimuksen. Hän ei kuitenkaan debytoinut SM-liigassa vielä kaudella 2017–2018, vaan Aaltosen kausi eteni suurimmaksi osaksi A-nuorissa. Hän voitti kauden päätteeksi A-nuorten Suomenmestaruuden.
Aaltonen teki SM-liigadebyyttinsä vain 17-vuotiaana kauden 2018–2019 avauskierroksella 14. syyskuuta 2018 kasvattajaseuraansa Mikkelin Jukureita vastaan. Hänet merkittiin KalPan kolmosketjun oikeaan laitaan Balázs Sebőkin ja Tommi Jokisen viereen. Aaltonen sai ottelussa jääaikaa 12.42 minuuttia. Hän sai myös syöttöpisteen Tommi Jokisen tekemään maaliin. Aaltonen pelasi kauden aikana kaikkiaan seitsemän SM-liigaottelua. Hän pelasi miesten pelejä myös yhden ottelun verran lainalla Mestis-joukkue Iisalmen Peli-Karhuissa. Aaltonen pelasi suurimman osan kaudestaan KalPan A-nuorissa, joiden paras pistemies ja syöttäjä hän oli tehoilla 12+24=36.
New York Rangers varasi Aaltosen viidennellä kierroksella 130. pelaajana NHL:n varaustilaisuudessa 2019. Marraskuussa 2019 hän teki KalPan kanssa kaksivuotisen jatkosopimuksen. Aaltonen teki liigauransa avausmaalin 4. helmikuuta 2020 ylivoimalla Porin Ässiä vastaan. Hänen osumansa jäi KalPan 6–4-voittoon päättyneen ottelun voittomaaliksi. Kaikkiaan Aaltosen varsinainen tulokaskausi 2019–2020 toi 45 runkosarjaottelussa tehot 1+6=7. Hän pelasi myös kolme ottelua lainalla IPK:n Mestis-joukkueessa. Kaudella 2020–2021 Aaltonen jäi KalPassa lopulta odotettua pienempään rooliin ja hän pelasi siellä 21 runkosarjaottelua tehopistein 1+4=5. Aaltonen pelasi myös viisi ottelua lainalla IPK:ssa. Lopulta SM-liigan siirtotakarajalla maaliskuussa 2021 KalPa lainasi hänet loppukaudeksi KooKoohon ja samalla purki Aaltosen viimeisen sopimuskauden. Hän teki samalla KooKoon kanssa myös kaksi seuraavaa kautta kattavan sopimuksen. Aaltonen ei kuitenkaan pelannut KooKoossa loppukaudella sairastelun vuoksi.
Maajoukkueura
Aaltonen pelasi alle 18-vuotiaiden MM-kilpailuissa vuosina 2018 ja 2019, joista ensimmäinen turnaus päättyi maailmanmestaruuteen. Vuoden 2019 turnauksessa hän toimi Suomen varakapteenina. Aaltonen oli tehoilla 1+4=5 joukkueen paras syöttäjä ja hän jakoi sisäisen pistepörssin voiton Patrik Puistolan kanssa. Aaltonen valittiin myös Suomen alle 20-vuotiaiden MM-leiriryhmään vuoden 2021 turnaukseen, mutta hän putosi kuitenkin lopullisesta kisajoukkueesta.
Aaltonen valittiin Pohjola-leirin tähdistökentälliseen vuonna 2016.
Muuta
Aaltonen opiskelee Kuopion klassillisessa lukiossa. Hän harrasti lapsena omien sanojensa mukaan myös 4-5 vuotta jalkapalloa. Aaltonen kokeili myös jääpalloa.
Konseptikuva ja konseptikuvitus
Konseptikuva ja konseptikuvitus (engl. concept image, concept illustration, concept art, concept drawing) on erilaisten produktioiden kuvallinen luonnos tai suunnitelma. Se on kuvitusta ja visualisointia.
Sana konsepti (lat. conceptum < concipere = sommitella, kirjoittaa) tarkoittaa kirjallisen työn luonnosta, puhtaaksikirjoittamatonta työtä tai suullista esitystä varten tehtyä käsikirjoitusta, sekä yleensä suunnitelmia, piirustuksia tai ennakkolaskelmia. Konsepti voi olla myös kolmiulotteinen esine, kuten konseptiauto tai konseptitalo. Tällöin konsepti on tuote, joka ei ole vielä sarjatuotannossa, eli prototyyppi.
Englanninkielistä sanaa concept art (konseptitaide) on käytetty alun perin 1930-luvulta animaatioteollisuuden piirissä, jossa se tarkoitti piirrettyjä tai maalattuja kuvia, jotka kuvittavat tehtävän animaatioelokuvan ilmettä, tunnelmaa, muotoilua, värejä jne. Sana omaksuttiin myöhemmin peliteollisuuteen, jossa konseptikuvat tulivat tarpeellisiksi pelien kehittyneille visuaalisille ominaisuuksille.
Konseptikuva voi olla piirustus tai maalaus paperilla tai digitaalinen piirustus tai maalaus tai molempia.
Se voi olla matematiikassa ja lääketieteessä käytettävä havainnollistava kuva tai kuvitus tai yleensä skeema, kaava, graafi, kaavio tai reaali kolmiulotteinen hahmo. Laajassa mielessä konseptikuva on sama asia kuin synopsis, luonnos tai suunnitelma.
Konseptikuva ja konseptikuvitus on tavallisesti peli- ja animaatiotuotantojen hahmojen, esineiden tai tapahtumamiljöiden previsualisointia eli kuvallista ennakkosuunnittelua.
Konseptikuva on luonteeltaan strateginen. Se on yleensä suhteellisen avoin eli neuvoteltavissa oleva kuva. Konseptikuvan täytyy olla siirrettävissä tuotannon muille kuvantekijöille (3D kuvittajat, animaattorit, tasosuunnittelijat, kuvaajat jne.)
Špilberkin linna
Špilberkin linna on Brnossa Tšekissä oleva linna, jossa on nykyään Brnon kaupunginmuseon tiloja. Böömin kuningas Ottokar II Přemysl rakennutti sen 1200-luvun puolivälissä pienelle kukkulalle lähelle Brnon keskustaa. Linnaa alettiin laajentaa 1700-luvulla, ja siitä tuli Brnon linnoitetun kaupungin rinnalla Määrin tärkein bastionijärjestelmään perustuva linnoitus. Joosef II muutti linnan 1700-luvun lopulla yleiseksi vankilaksi, johon joutui monia poliittisia vankeja. Frans Joosef I palautti linnan sotilaskäyttöön 1850-luvulla. Brnon kaupunginmuseolle se siirtyi vuonna 1960.
Historia
thumb|left|210px|Italialaisten [[carbonarien muistomerkki.]] Linna siirtyi omistajalta toiselle 1400-luvun lopun jälkeen, ja tilapäiset omistajat eivät yleensä piitanneet linnan kunnosta. Määrin säädyt tunnistivat kuitenkin linnan merkityksen Määrille ja sen pääkaupungille Brnolle. Säädyt ostivat linnan tiluksineen vuonna 1560, jotta se ei päätyisi ulkomaalaisille, ja myivät sen Brnon kaupungille. Linna oli kaupungin omistuksessa vuoteen 1620, jolloin Valkeavuoren taistelun jälkeen Pyhän saksalais-roomaisen keisarikunnan keisari Ferdinand II takavarikoi linnan kruunun omistukseen. Kolmikymmenvuotisen sodan aikana linna jäi jälleen unohduksiin, ja se oli noin 40 miehen varuskuntana. Tilanne kuitenkin muuttui 1640-luvulla, kun ruotsalaiset valtasivat osittain Määrin ja uhkasivat Brnota. Vuonna 1645 Špilberk kesti ruotsalaisten kolme kuukautta kestäneen piirityksen.
Linnaa laajennettiin vaiheittain 1700-luvun puoleen väliin asti. Myös Brno linnoitettiin ja yhdessä linna ja kaupunki olivat Määrin tärkein bastionijärjestelmään perustuva linnoitus. Itävallan perimyssodassa linnoitus torjui vuonna 1742 Preussin hyökkäyksen.
Joosef II päätti vuonna 1783, että linnoituksen vankila muutettaisiin yleiseksi vankilaksi. Tätä varten linnan kasematit rakennettiin uudelleen. Alkujaan vankilaan oli tarkoitus määrätä vaarallisimmat rikolliset, mutta jo 1790-luvulla Špilberkiin joutui monia poliittisia vankeja. Linnassa oli mm. ranskalaisia vallankumouksellisia, kuten Jean-Baptiste Drouet, ja unkarilaisia jakobiineja, kuten kirjailija Ferenc Kazinczy. Špilberkiin rakennettiin 1822 erityinen valtion vangeille tarkoitettu siipi, johon tuomittiin monia italialaisia carbonareja. Kirjailija Silvio Pellico kirjoitti kirjan vankila-ajastaan.
Frans Joosef I lakkautti vankilan vuonna 1855. Kolme vuotta myöhemmin, kun viimeinen vanki oli vapautunut, linna muutettiin kasarmeiksi. Ensimmäisen ja toisen maailmansodan aikana linnaa käytettiin taas sotavankien säilyttämiseen. Toisessa maailmansodassa Gestapo rakennutti linnaa uudelleen, ja siellä säilytettiin isänmaallisia tšekkejä, joita sitten kuljetettiin Špilberkistä keskitysleireille.
Tšekkoslovakian armeija jätti linnan 1959, mikä tarkoitti linnan sotilaskäytön loppua. Seuraavana vuonna Špilberk siirtyi Brnon kaupunginmuseon omistukseen.
Linna
thumb|left|210px|Linnoituksen kartta. thumb|left|210px|Špilberkin linna Špilberkin linnalla on ollut monia eri käyttötarkoituksia ja rakennusvaiheita. 1200–1400-lukujen goottilaisesta linnasta on oikeastaan jäljellä linnan perusolemus. Alkuperäisestä linnasta on jäljellä vain joitain osia itäsiivessä. Itäsiipi on tunnistettavasti goottilainen, mutta nykyinen ulkoasu on peräisin ongelmallisista ja kiistanalaisista korjauksista vuosina 1995–2000. Keskiaikaisen linnan ympärille rakennettiin bastionijärjestelmään perustuva linnoitus 1700-luvun puolessa välissä, jolloin rakennettiin muun muassa bastioneja, vallihautoja, kasematteja ja yksikerroksisia parakkirakennuksia.
Suurin osa linnoituksen nykyisistä rakennuksista on 1830-luvulta, jolloin linnoituksessa toteutettiin suuria muutostöitä, kun se muutettiin vankilaksi. Tältä ajalta on etelä-, pohjois- ja länsisiipi ja entisen suuren linnanpihan kahteen osaan jakava rakennus. Muutostyöt tuhosivat käytännössä kaiken mitä oli jäljellä keskiaikaisesta linnasta, lukuun ottamatta itäsiipeä. Špilberkin linnan nykyinen ulkoasu on tältä ajalta.
Saksalaiset toteuttivat laajoja muutostöitä linnoituksessa toisen maailmansodan aikana, mutta eivät muuttaneet ulkoasua. Joitakin pieniä muutoksia ja lisäyksiä lukuun ottamatta he yhtenäistivät linnoitusta arkkitehtonisessa mielessä. Saksalaisajalta on peräisin joitakin sisätiloja ja historiallisia yksityiskohtia.
Korjaukset vuosina 1995–2000 muuttivat linnoituksen ulkoasua ja erityisesti itäsiipeä, joten nykyinen ulkoasu eroaa aikaisemmista valokuvista ja maalauksista.
Näyttelyt
thumb|180px|Špilberkin [[kasematti|kasematteja.]] Špilberkin linnassa on nykyään useita Brnon kaupunginmuseon näyttelyitä. Linnan kasemateissa tutustaan barokkiaikaiseen linnoitusarkkitehtuuriin ja Joosef II:n aikaiseen vankilakulttuuriin. Yksi pysyvistä näyttelyistä esittelee linnan arkkitehtonista kehitystä perustuksista sen nykyiseen ulkoasuun. Linnan ensimmäisen kerroksen pohjoissiivessä on teemallisesti kasemattien näyttelyä vastaava aihe, sillä siellä käsitellään Špilberkin linnan vankilahistoriaa.
Henry Gibson
Henry Gibson (21. syyskuuta 1935 Germantown, Pennsylvania, Yhdysvallat – 14. syyskuuta 2009 Malibu, Kalifornia, Yhdysvallat) oli yhdysvaltalainen näyttelijä ja lauluntekijä, joka tunnettiin Rowan and Martin's Laugh-In -ryhmän jäsenenä ja tuomari Clark Brownin roolista Boston Legal -televisiosarjassa. Hän esitti musikaalielokuvassa Blues Brothers (1980) Illinoisin natsipuolueen johtajaa.
Neuvostoliiton naisten käsipallomaajoukkue
Neuvostoliiton naisten käsipallomaajoukkue edusti Neuvostoliittoa naisten kansainvälisissä käsipallo-otteluissa Neuvostoliiton hajoamiseen saakka. Se voitti kaksi olympiakultaa ja kolme maailmanmestaruutta. Euroopan-mestaruudesta ei sen olemassaoloaikana vielä pelattu ja olympialaisten ohjelmaankin laji tuli vasta vuonna 1976.
Koma
Koma on pyrstötähden eli komeetan ympärillä oleva ohut kaasuhuntu, joka muodostuu ytimen irtautuneesta aineksesta. Lähellä Aurinkoa koma saattaa kasvaa jopa itse pyrstötähteä suuremmaksi.
Komaksi sanotaan myös kaukoputkissa käytettävissä linsseissä esiintyvää kuvausvirhettä, jonka takia linssin akselin ulkopuolella oleva valopiste kuvautuu pyrstötähden näköisenä. Koma esiintyy myös parabolisella peilillä, mutta voidaan korjata käyttämällä hyperbolista peiliä.
Abbildungsfehler Optikai lencsék leképzési hibái